**Dean Chamberlain** é un fotógrafo e artista audiovisual especializado en efectos de iluminación exclusivos e tempos de exposición prolongados. Os modelos famosos das súas fotos sentan até cinco horas mentres deixa o obturador da cámara aberta e "pinta" o espazo que o rodea con luces cargadas e proxectadas de varias cores e formas, creando imaxes brillantes e coloridas. A súa técnica de fisiogramas foi descrita nunha das súas exposicións como *"Pintar coa luz a través do tempo e do espazo".*

Chamberlain traballou como Artista Residente no Dartmouth College en 1989. En 1994, a súa obra aparece en *Nervous Landscapes*, libro que acompañou unha exposición no Southeast Photography Museum. Co-fundou a Light Space Gallery en Venice, California en 2001 da que é co-director. Desde 2003, Chamberlain é colaborador de *Mao Mag*, unha revista de arte e moda. Ovation TV presentou un documental sobre a súa obra en 2010. 

Fixo fotografías artísticas de persoas de moitos ámbitos. Unha serie de impresións de edición limitada *"Psychedelic Pioneers"* incluían retratos de Timothy Leary, Ram Dass, Albert Hofmann, Laura Huxley, Alexander Shulgin, Rick Doblin, Oscar Janiger, Stan Grof, Terence McKenna e John Lilly ;  outra serie documentou a artistas como Keith Haring e Jeff Koons. Tamén creou retratos para músicos como David Bowie, Duran Duran, Debbie Harry, Paul McCartney, Madonna, Arcadia e Roy Orbison, e dirixiu vídeos musicais usando as mesmas técnicas de longa exposición: *"This One"* para Paul e Linda McCartney. *"Missing"* para Arcadia e *"All She Wants Is"* para Duran Duran, gañador dun MTV Video Music Award pola innovación.

Chamberlain naceu en Boston, Massachusetts. Interesouse pola fotografía cando tiña trece anos usando unha cámara Polaroid, e aos quince adquiriu a súa primeira Konica. Sempre quixo ser artista e inspirouse na súa avoa que o animou a pintar sobre lenzo. Asistiu ao Sheridan College e ao Rochester Institute of Technology e, aos seus vinte anos, sabía que era un pintor de luz e concentrouse nesa técnica desde entón.  Estaba moi interesado no movemento psicodélico e fíxose amigo de Timothy Leary cara ao final da súa vida. En 2003, a súa galería realizou unha exposición de arte e recordos que Chamberlain seleccionou dos arquivos de Leary despois da súa morte.

Notas
-----

1. ↑  The Artist-in-Residence Program, Dartmouth College.
2. ↑  *Nervous Landscapes: Dean Chamberlain, Masumi Hayashi, Craig Roper, Jim Vecci [i.e. Vecchi], Paul Seawright, Stephen Lawson, John Divola* (en inglés). Southeast Museum of Photography. 1994.
3. ↑  "Dean Chamberlain the photographer moved to Los Angeles in '94". 8 de maio de 2003. Arquivado dende o orixinal o 16 de xaneiro de 2013. Consultado o 21 de xaneiro de 2010.
4. ↑  "MAO MAG: Contributors". Arquivado dende o orixinal o 16 de febreiro de 2010. Consultado o 06 de marzo de 2022.
5. 1 2  "Light master Dean Chamberlain". 19 de agosto de 2009. Arquivado dende o orixinal o 2009-08-26. Consultado o 2 de febreiro de 2010.
6. ↑  "Dean Chamberlain Albert Hofmann" (en inglés). Consultado o 2022-02-23.
7. ↑  Dean Chamberlain's Psychedelic Pioneer Series Arquivado 17 de agosto de 2009 en Wayback Machine. Multidisciplinary Association for Psychedelic Studies
8. ↑  Debravation - Production credits
9. ↑  DuranDuran.com Timeline (1988)
10. ↑  "Timothy Leary's Endless Party: Artifacts of a public nuisance in Lightspace Gallery's '23 Drawings'". 24 de xullo de 2003. Arquivado dende o orixinal o 12 de marzo de 2010. Consultado o 5 de febreiro de 2010.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dean Chamberlain*** |

### Ligazóns externas

* Sitio web oficial
* Dean Chamberlain: Light Paintings Meta Gallery en Toronto, Ontário

|  |  |
| --- | --- |
| Control de autoridades | 
* Wd: Q5246063
* WorldCat
* VIAF: 253403540
* Europeana: ID
* GND: 1024104788

 |